### Beslutning

Udvalget godkendte vejnavnsforslagene 2 og 3 og besluttede at vejnavnet til 1. er Grønnelunden.

### Sagsfremstilling

## Resume og sagens baggrund

I forbindelse med udstykning af nye boligområder på [adresse] med afsæt i Lokalplan nr. 589 for boligområde på højdedraget af [adresse] og Lokalplan nr. 597 for boligområde og rekreativt område på sydsiden af [adresse], skal der navngives nye vejstrækninger. Administrationen foreslår navne, som afspejler landskabet og beplantningsplanerne for boligområderne.

## Indstillinger

Chefen for Plan, Byg og Miljø indstiller, at de nye vejstrækninger navngives som følger

1. Grønnebakken
2. Blomsterengen
3. Frugtlunden

## Behandling

Teknik og miljøudvalget.

## Sagsfremstilling

Boligområderne skal udstykkes med afsæt i Lokalplan nr. 589 for boligområde på højdedraget af [adresse] og Lokalplan nr. 597 for boligområde og rekreativt område på sydsiden af [adresse], jf. bilag 1-2, som er kortbilag fra lokalplanerne.

*Offentlig annoncering*Administrationen har i perioden 18. september  til 25. september 2024 ved annoncering på kommunens hjemmeside indkaldt ideer og forslag fra offentligheden til navngivning af vejen i det nye boligområde på højdedraget, nord for [adresse]. Der er ikke indkommet forslag. Museet henviser til  Slots- og Kulturstyrelsens hjemmeside om fund og fortidsminder, men kommer ikke med forslag.

Navgivning af vejene indenfor området af Lokalplan nr. 597 for boligområde og rekreativt område på sydsiden af herredsåsen har ikke været i offentlig høring, men projektudviklerne er blevet hørt i forbindelse med forslag til vejnavne. Der er ikke indkommet forslag.

*Administrationen anbefaler*
Administrationen anbefaler at benytte følgende vejnavne:

Udstykning nord for [adresse] (Lokalplan nr. 589), jf. bilag 1:

* Grønnebakken, som foreslås med udgangspunkt i eksisterende vejnavne i området med "bakke", samt boligområdet ligger på en bakke.

Udstykning syd for [adresse] (Lokalplan nr. 597), jf. bilag 2:

* Blomsterengen og
* Frugtlunden, som er inspireret af lokalplanens vejledende beplantningsplan.

Det forventes, at de foreslåede vejnavne bliver endeligt godkendt i retskrivningskontrollen.

## Økonomiske konsekvenser

Ingen.